הצי הגדול

הצי הגדול (באנגלית: The Grand Fleet) היה כינויו של הצי הבריטי העיקרי במהלך מלחמת העולם הראשונה.

הצי הגדול הורכב בשנת 1914 מצירוף של הצי האטלנטי והצי המקומי הבריטי, וכלל כ-35 עד 40 ספינות מערכה עיקריות, וסדר כוח כולל של כ-150 ספינות בסך הכל.

מקימו ומפקדו הראשון של הצי הגדול היה האדמירל סר ג'ון ג'ליקו, ובסיס האם שלו נקבע בסקפה פלו אשר באיי אורקני, סקוטלנד. בהמשך הועבר לרוסית' בלשון הים של פורת'. בדצמבר 1916 החליף את ג'ליקו האדמירל סר דייוויד ביטי.

הצי הגדול השתתף רק בקרב גדול אחד במהלך המלחמה והוא קרב יוטלנד שהסתיים ללא הכרעה ברורה של הצד המנצח. בתום מלחמת העולם הראשונה פורק הצי הגדול ורובו הפך לבסיסו המחודש של הצי האטלנטי.

קישורים חיצוניים
 אודות הצי הגדול

היסטוריה של הצי המלכותי הבריטי
יחידות צבא בריטיות במלחמת העולם הראשונה